
PARLAMENTUL ROMÂNIEI

CAMERA DEPUTAŢILOR

	Comisia pentru mediu şi echilibru 

ecologic

Bucureşti, 18.06.2019
     Nr.4c-8/234         
	Comisia pentru agricultură, silvicultură, industrie alimentară şi servicii  specifice

Bucureşti, 18.06.2019
                Nr.4c-4/316



BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţã a Guvernului nr.20/2019 privind transmiterea unor terenuri proprietate publică a statului din administrarea Ministerului Agriculturii şi Dezvoltării Rurale - Agenţia Naţională pentru Pescuit şi Acvacultură în administrarea Ministerului Apelor şi Pădurilor - Administraţia Naţională "Apele Române", trimis Comisiei pentru mediu și echilibru ecologic și Comisiei pentru agricultură, silvicultură, industrie alimentară şi servicii specifice, spre dezbatere pe fond cu adresa nr. PLx nr.240 din 13 mai 2019. 
În raport de obiectul şi conţinutul său, proiectul de lege face parte din categoria legilor ordinare.

         PREŞEDINTE,                                            PREŞEDINTE,
           Ion CUPĂ                                         Alexandru  STĂNESCU

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.20/2019 privind transmiterea unor terenuri proprietate publică a statului din administrarea Ministerului Agriculturii şi Dezvoltării Rurale - Agenţia Naţională pentru Pescuit şi Acvacultură în administrarea Ministerului Apelor şi Pădurilor - Administraţia Naţională "Apele Române"


În conformitate cu prevederile art.95 și art.115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru agricultură, silvicultură, industrie alimentară şi servicii specifice au fost sesizate cu dezbaterea pe fond a proiectului de Lege pentru aprobarea Ordonanţei de urgenţã a Guvernului nr.20/2019 privind transmiterea unor terenuri proprietate publică a statului din administrarea Ministerului Agriculturii şi Dezvoltării Rurale - Agenţia Naţională pentru Pescuit şi Acvacultură în administrarea Ministerului Apelor şi Pădurilor - Administraţia Naţională "Apele Române", transmis cu adresa nr. PL-x nr.240 din 13 mai 2019 şi înregistrat cu nr.4c-8/234/15.05.2019, respectiv cu nr.4c-5/271/14.05.2019.

Senatul în calitate de primă Cameră sesizată a adoptat proiectul de lege în şedinţa din 6 mai 2019.

La întocmirea prezentului raport, Comisia a avut în vedere avizul favorabil al Consiliului Legislativ (nr.199/20.03.2019),  avizul favorabil al Comisiei pentru administraţie publică şi amenajarea teritoriului (nr. 4c-7/215) și avizul favorabil al Comisiei juridice, de disciplină şi imunităţi (Nr.4c-13/448/2019).

Proiectul de lege are ca obiect de reglementare transmiterea unor terenuri proprietate publică a statului din administrarea Ministerului Agriculturii şi Dezvoltării Rurale - Agenţia Naţională pentru Pescuit şi Acvacultură în administrarea Ministerului Apelor şi Pădurilor - Administraţia Naţională „Apele Române”. Efectele intervenţiilor legislative vizează promovarea de proiecte în cadrul Programului Operaţional Infrastructură Mare, 2014-2020, Reducerea eroziunii costiere Faza II (2014-2020)” - Axa prioritară 5, «Promovarea adaptării la schimbările climatice, prevenirea şi gestionarea riscurilor», Obiectiv specific 5.1, Reducerea efectelor şi a pagubelor asupra populaţiei, cauzate de fenomenele naturale asociate principalelor riscuri accentuate de schimbările climatice, în principal de inundaţii şi eroziune costieră.”


În conformitate cu prevederile art.61 și art.63 din Regulamentul Camerei Deputaţilor, republicat, cu modificările și completările ulterioare, membrii Comisiei pentru mediu şi echilibru ecologic și membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţe separate.
Membrii Comisiei pentru mediu și echilibru ecologic au examinat proiectul de lege în ședința din 12 iunie 2019. La lucrările Comisiei pentru mediu şi echilibru ecologic și-au înregistrat prezența un număr de 12 deputați, membri ai comisiei.

Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedința din 28 mai 2019. La lucrările comisiei membrii acesteia au fost prezenti conform listei de prezență.
În urma examinării proiectului de lege şi a opiniilor examinate, membrii celor două comisii au hotărât, cu unanimitate de voturi, să propună Plenului Camerei Deputaţilor adoptarea proiectului de lege în forma prezentată de Senat. 

Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Proiectul de lege  face parte din categoria legilor ordinare.

   PREŞEDINTE,                                          PREŞEDINTE,

            Ion CUPĂ                                          Alexandru STĂNESCU

  SECRETAR,                                                 SECRETAR,

         Petru FARAGO                                            Dan CIOCAN                                           
             Consilier parlamentar,   

 
                Consilier parlamentar,   

                   Alexandriuc Alina                                                             Ionela Began                                       

